CELEX: 32014R1037
Language: sl
Date: 2014-09-25 00:00:00
Title: Izvedbena uredba Komisije (EU) št. 1037/2014 z dne 25. septembra 2014 o uvrstitvi določenega blaga v kombinirano nomenklaturo

1.10.2014   
            
            
               SL
            
            
               Uradni list Evropske unije
            
            
               L 287/9
            
         IZVEDBENA UREDBA KOMISIJE (EU) št. 1037/2014
   z dne 25. septembra 2014
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe za uvrstitev blaga iz Priloge k tej uredbi.
            
         
               (2)
            
            
               Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
            
         
               (3)
            
            
               Po teh splošnih pravilih se blago iz stolpca 1 razpredelnice iz Priloge uvrsti pod oznako KN v stolpcu 2 na podlagi utemeljitve v stolpcu 3 iste razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 (2) določeno obdobje še naprej sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 iste razpredelnice.
   Člen 2
   V skladu s členom 12(6) Uredbe (EGS) št. 2913/92 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 25. septembra 2014
      
         
            Za Komisijo
         
         
            V imenu predsednika
         
         Heinz ZOUREK
         
            Generalni direktor za obdavčenje in carinsko unijo
         
      
   
   
      (1)  UL L 256, 7.9.1987, str. 1.
   
      (2)  Uredba Sveta (EGS) št. 2913/92 z dne 12. oktobra 1992 o Carinskem zakoniku Skupnosti (UL L 302, 19.10.1992, str. 1).
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Polprevodniška komponenta (t. i. „LED-modul“) je sestavljena iz LED-čipa in vzporedno vezane zaščitne Zener diode, v plastičnem ohišju z izbočenim prozornim plastičnim pokrovom, z merami približno 7 × 7 × 5 mm, brez veznih blokov.
                              Fizična struktura komponente ni deljiva, čeprav je nekatere elemente teoretično mogoče odstraniti in zamenjati, vendar bi to bil dolgotrajen in občutljiv postopek, ki bi bil neekonomičen v običajnih proizvodnih pogojih.
                              LED-modul je zasnovan tako, da se namesti na plošče tiskanega vezja, na primer z metodo spajkanja za površinsko montažo.
                              Namenjen je uporabi v napravah za osvetljevanje, kot so bliskavice mobilnega telefona, avtomobilske luči, projektorji, semaforji in gospodinjski aparati.
                           
                        
                      (1) Glej sliko 1.
               
               
                  8541 40 10
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 8 k poglavju 85 ter besedilo oznak KN 8541, 8541 40 in 8541 40 10.
                  Ker sta LED-čip in zaščitna dioda nedeljivo povezana, zaščitna dioda pa je uporabljena samo za zaščito LED-čipa pred prenapetostjo, lastnosti modula kot diode za sevanje svetlobe pod tarifno številko 8541 niso bistveno spremenjene. Zato se z uporabo zadnjega odstavka opombe 8 k poglavju 85 izključi uvrstitev komponente pod tarifno številko 9405.
                  Komponenta se zato uvrsti pod oznako KN 8541 40 10 kot dioda za sevanje svetlobe.
               
            
                  
                              2.
                           
                           
                              Polprevodniška komponenta, sestavljena iz LED-modula, nameščenega s spajkanjem na ploščo tiskanega vezja s kovinskim jedrom, z višino približno 7 mm in premerom približno 21 mm.
                              LED-modul je sestavljen iz LED-čipa in vzporedno vezane zaščitne Zener diode v plastičnem ohišju z izbočenim prozornim plastičnim pokrovom.
                              Plošča tiskanega vezja s kovinskim jedrom je posebej oblikovana kot hladilno telo; vsebuje bloke za spajkanje, na katere se priključi napajalnik, in je oblikovana za končno uporabo v izdelkih za osvetlitev.
                              Namenjena je uporabi v napravah za osvetljevanje, kot so bliskavice mobilnega telefona, avtomobilske luči, projektorji, semaforji in gospodinjski aparati.
                           
                        
                      (1) Glej sliko 2.
               
               
                  8541 40 10
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 8 k poglavju 85 ter besedilo oznak KN 8541, 8541 40 in 8541 40 10.
                  Čeprav je komponenta sestavljena iz LED-modula in plošče tiskanega vezja, ki ju je mogoče razstaviti, ostaja funkcija komponente ista kot funkcija samo LED-modula. Edina funkcija plošče tiskanega vezja s kovinskim jedrom je razprševanje toplote (hladilno telo), saj tiskano vezje ne zagotavlja nobene medsebojne povezave z drugimi komponentami, ampak omogoča zgolj boljši toplotni prenos iz LED-modula v sosednje medije. Komponenta se zato uvrsti samo kot LED-modul.
                  Ker sta LED-čip in zaščitna dioda nedeljivo povezana, zaščitna dioda pa je uporabljena samo za zaščito LED-čipa pred prenapetostjo, lastnosti modula kot diode za sevanje svetlobe pod tarifno številko 8541 niso bistveno spremenjene. Zato se z uporabo zadnjega odstavka opombe 8 k poglavju 85 izključi uvrstitev komponente pod tarifno številko 9405.
                  Komponenta se zato uvrsti pod oznako KN 8541 40 10 kot dioda za sevanje svetlobe.
               
            
                  
                              3.
                           
                           
                              Polprevodniška komponenta (t. i. „LED-paket“) je sestavljena iz štirih LED-čipov, od katerih je vsakemu vzporedno vezana zaščitna Zener dioda, v plastičnem ohišju s prozornim steklenim okencem na vrhu in osmimi veznimi bloki zadaj, z merami približno 6 × 5 × 1 mm.
                              Fizična struktura komponente ni deljiva, čeprav je nekatere elemente teoretično mogoče odstraniti in zamenjati, vendar bi to bil dolgotrajen in občutljiv postopek, ki bi bil neekonomičen v običajnih proizvodnih pogojih.
                              LED-čipi med seboj niso povezani. Medsebojne povezave med LED-čipi in Zener diodami so izvedene z ožičenjem.
                              LED-paket je zasnovan tako, da se namesti na plošče tiskanega vezja, na primer z metodo spajkanja za površinsko montažo.
                              Namenjen je uporabi v napravah za osvetljevanje, na primer za razsvetljavo odrov, razsvetljavo za ustvarjanje posebnega vzdušja ter notranjo in zunanjo arhitekturno razsvetljavo.
                           
                        
                      (1) Glej sliko 3.
               
               
                  8541 40 10
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 8 k poglavju 85 ter besedilo oznak KN 8541, 8541 40 in 8541 40 10.
                  Ker so LED-čipi in zaščitne diode nedeljivo povezani, zaščitne diode pa so uporabljene samo za zaščito LED-čipov pred prenapetostjo, ne glede na število čipov, lastnosti komponente kot diode za sevanje svetlobe pod tarifno številko 8541 niso bistveno spremenjene. Zato se z uporabo zadnjega odstavka opombe 8 k poglavju 85 izključi uvrstitev komponente pod tarifno številko 9405.
                  Komponenta se zato uvrsti pod oznako KN 8541 40 10 kot dioda za sevanje svetlobe.
               
            
                  
                              4.
                           
                           
                              Polprevodniška komponenta (t. i. „LED-polje“) je sestavljena iz 156 LED-čipov v okroglem plastičnem ohišju s prozornim plastičnim pokrovom in dvema električnima veznima blokoma na vrhu in kovinskim hladilnim telesom zadaj, z višino približno 2 mm in premerom približno 49 mm.
                              Fizična struktura komponente ni deljiva, čeprav je nekatere elemente teoretično mogoče odstraniti in zamenjati, vendar bi to bil dolgotrajen in občutljiv postopek, ki bi bil neekonomičen v običajnih proizvodnih pogojih.
                              LED-čipi so med seboj povezani v niz vzporednih polj, pri čemer so medsebojne povezave izvedene z ožičenjem.
                              LED-polje je zasnovano tako, da se namesti s privijanjem na končni izdelek.
                              Namenjeno je uporabi v napravah za splošno osvetljevanje, na primer za razsvetljavo v maloprodaji in gostinstvu, poslovnih prostorih in pisarnah, bivalnih prostorih in gospodinjstvih, industriji, na ulicah in na prostem ter za žarnice za naknadno zamenjavo.
                           
                        
                      (1) Glej sliko 4.
               
               
                  8541 40 10
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 8 k poglavju 85 ter besedilo oznak KN 8541, 8541 40 in 8541 40 10.
                  Ker je komponenta sestavljena samo iz LED-čipov, ki so nedeljivo povezani, ne glede na število LED-čipov, se komponenta še vedno uvršča pod tarifno številko 8541. Zato se z uporabo zadnjega odstavka opombe 8 k poglavju 85 izključi uvrstitev komponente pod tarifno številko 9405.
                  Komponenta se zato uvrsti pod oznako KN 8541 40 10 kot dioda za sevanje svetlobe.
               
            
         
      
                  
                     Slika 1
                  
               
               
                  
                     Slika 2
                  
               
            
                  
                     
               
               
                  
                     
               
            
                  
                     Slika 3
                  
               
               
                  
                     Slika 4
                  
               
            
                  
                     
               
               
                  
                     
               
            
         (1)  Slike so zgolj informativne.